stanford-oval/wikipedia huggingface dataset:
การสะท้อนแบบลัมแบร์ท
การประยุกต์ใช้ในคอมพิวเตอร์กราฟิกส์

ในทางคอมพิวเตอร์กราฟิกส์ การสะท้อนแบบลัมแบร์ทมักถูกใช้เป็นต้นแบบสำหรับการสะท้อนแสงพร่า การสะท้อนนี้สามารถคำนวณได้จากโดยใช้ผลคูณภายในของเวกเตอร์แนวฉากบนผิว  \mathbf {N}  และเวกเตอร์ที่ชี้จากพื้นผิวไปยังแหล่งกำเนิดแสง  \mathbf {L}  แล้วคูณค่านี้ด้วยสีของพื้นผิวและความสว่างของแสงที่ส่องสว่างพื้นผิว
ในที่นี้  I_{D} คือความสว่างของแสงสะท้อนแบบพร่า (ความสว่างของพื้นผิว) ส่วน  C เป็นสี และ  I_{L} คือความสว่างของแสงที่ตกกระทบ
ในที่นี  \alpha  คือมุมระหว่างเวกเตอร์ทั้งสอง ในกรณีที่ทิศทางของเวกเตอร์ลำแสงนั้นตรงกับเวกเตอร์แนวฉากบนพื้นผิว ความสว่างของแสงจะสูงที่สุด เพราะจะได้ว่า  \cos {(0)}=1 นั่นคือระนาบตั้งฉากกับทิศทางของแสง แต่หากเวกเตอร์ของลำแสงตั้งฉากกับเวกเตอร์แนวฉากบนผิว ความสว่างของแสงจะต่ำที่สุด เพราะจะได้ว่า  \cos {(\pi /2)}=0 นั่นคือพื้นผิวและทิศทางของแสงขนานกัน
นอกจากการสะท้อนแสงแบบลัมแบร์ทแล้วบนพื้นผิวที่เป็นมันวาวจะเกิดการสะท้อนแสงจัดจ้าขึ้นร่วมไปด้วย ในกรณีนี้ จะปรากฏความสว่างของพื้นผิวสูงที่สุดเมื่อผู้สังเกตอยู่ในมุมที่แสงสะท้อนแบบกระจกเงาส่องมาพอดี ในคอมพิวเตอร์กราฟิกส์ ปรากฏการณ์นี้สามารถจำลองได้โดยใช้แบบจำลองที่พิจารณาส่วนสว่างจัดจ้า เช่น ในการให้แสงเงาแบบฟ็อง
การประยุกต์ใช้ในคอมพิวเตอร์กราฟิกส์ > การจัดแสงแบบกึ่งลัมแบร์ท

การจัดแสงแบบกึ่งลัมแบร์ท (Half Lambert lighting) เป็นวิธีการจัดแสงที่ดัดแปลงมาจากการสะท้อนแบบลัมแบร์ทโดยปรับให้มีความนุ่มนวลขึ้น แสดงด้วยสมการต่อไปนี้
I_{D}=(0.5\cos {\alpha }+0.5)^{2}*C*I_{L}
ในแบบจำลองแบบลัมแบร์ทนั้น ส่วนด้านหลังแสงไฟ (บริเวณที่แหล่งกำเนิดแสงตั้งฉากและแหล่งกำเนิดแสงทำมุมมากกว่า 90°) จะเป็นสีดำ หากฉากประกอบด้วยไฟส่องตรงปริมาณน้อย หรือถูกฉายด้วยแสงส่องสว่างบริเวณกว้างที่มีความละเอียดต่ำ ลักษณะพิเศษของการจัดแสงแบบนี้จะส่งผลให้ไม่สามารถแยกแยะรูปร่างของพื้นผิวด้านหลังได้ หรือมีสีที่ดูเรียบ วาล์วคอร์ปอเรชันได้พัฒนาการจัดแสงแบบกึ่งลัมแบร์ทขึ้นมาเพื่อแก้ไขข้อบกพร่องนี้และใช้สำหรับเกมฮาล์ฟ-ไลฟ์ พื้นที่ส่วนที่ค่ากลายเป็น 0 ไปในการสะท้อนแสงแบบลัมแบร์ทนั้นจะกลายเป็นค่าเป็นค่าบวกโดยเปลี่ยนเป็น  \cos \alpha  และยกกำลังสองเพื่อรักษารูปร่างส่วนหน้าไว้ในระดับที่พอเหมาะ วิธีนี้ทำให้ด้านหลังก็มีแสงขึ้นมาด้วย จึงทำให้ได้ภาพที่สมจริงและดูเป็นธรรมชาติ (แม้ว่าจะไม่ได้ยืนพื้นหลักทางฟิสิกส์ก็ตาม)
ในคลื่นอื่น ๆ

การสะท้อนแบบลัมแบร์ทโดยทั่วไปแล้วมักใช้สำหรับการสะท้อนแสงที่ตัววัตถุ แต่ก็ยังสามารถใช้กับคลื่นชนิดอื่นที่ไม่ใช่แสงได้ ตัวอย่างเช่น ในการตรวจอัลตราซาวด์ เนื้อเยื่อหยาบก็ถือว่ามีการสะท้อนแบบลัมแบร์ท
หน้าที่เกี่ยวข้อง

กฎโคไซน์ของลัมแบร์ท
การสะท้อนแสงจัดจ้า
การสะท้อนแสงพร่า
การเลือกตั้งผู้ว่าการเกาะฮ่องกง พ.ศ.2539

การเลือกตั้งผู้ว่าการรัฐฮ่องกง พ.ศ.2539  จัดขึ้นในวันที่ 11 ธันวาคม 2539 โดยนับเป็นการเลือกตั้งเพื่อหาคนที่จะมารับตำแหน่งผู้ว่าการใหญ่ของเขตบริหารพิเศษฮ่องกง ซึ่งผู้ว่าการรัฐคนใหม่ที่มาจากการเลือกตั้งในครั้งนี้จะเริ่มเข้ามาบริหารในวันที่ 1 กรกฎาคม 2540 หลังจากที่อังกฤษส่งมอบเกาะฮ่องกงให้กับจีน
สำหรับการเลือกตั้งในครั้งนี้ จะเป็นการเลือกตั้งผ่านระบบการเลือกตั้งจากคณะกรรมการการเลือกตั้งซึ่งมีจำนวนทั้งหมด 400 คน ซึ่งล้วนแล้วแต่ถูกคัดเลือกแต่งตั้งมาจากรัฐบาลจีนแผ่นดินใหญ่ ซึ่งผลจากการเลือกตั้ง ทำให้ต่ง เจี้ยนหฺวา นักธุรกิจใหญ่นฮ่องกงผู้มีความสัมพันธ์อันดีกับเลขาธิการพรรคคอมมิวนิสต์จีน เจียง เจ๋อหมิน ได้ชนะการเลือกตั้งโดยผลคะแนนขาดลอยเหนือคู่แข่งทั้งหมด ทำให้เขาได้ขึ้นเป็นผู้ว่าการเกาะฮ่องกงคนแรกตามระบบการเลือกตั้งใหม่ของจีน
การเลือกตั้งในครั้งนี้ถูกขนานนามจากทางจีนว่าเป็น “รุ่งอรุณแห่งประชาธิปไตยใหม่ของฮ่องกง” อย่างไรก็ตามนี้เป็นเพียงวาทกรรม ในการเลือกตั้งครั้งนี้ไม่มีประชาชนหรือประชาธิปไตยที่แท้จริงอยู่ในสมการเลย และการกีดกันตัวแทนจากฝ่ายเสรีนิยมนี้ยังทำให้เกิดการเคลื่อนไหวประท้วงทั่วไปในเกาะฮ่องกงอีกด้วย
กระบวนการเลือกตั้ง

ตามธรรมนูญแผ่นดินของฮ่องกง ซึ่งเปรียบได้ดั่งรัฐธรรมนูญของเขตบริหารพิเศษฮ่องกง ได้บัญญัติบทบัญญัติว่าด้วยการเลือกตั้งของตัวผู้ว่าการคนแรกเอาไว้ว่า ผู้ว่าการเกาะฮ่องกงจะมาจากการเลือกตั้งโดยคณะกรรมการเลือกตั้ง ซึ่งคณะกรรมการการเลือกตั้งเหล่านี้จะมาจากการคัดเลือกจากคณะกรรมการสรรหาคณะกรรมการการเลือกตั้งจากปักกิ่ง ซึ่งด้วยระบบนี้ทำให้ตัวแทนส่วนมากมาจากพรรคการเมืองหรือกลุ่มคนที่สนับสนุนรัฐบาลปักกิ่ง ในขณะเดียวกันยังกีดกันผู้สมัครจากพรรคสายเสรีนิยมออกจากกระบวนการขึ้นสู่อำนาจด้วย ซึ่งนี่นับเป็นรูปแบบของการเลือกตั้งทุกครั้งนับตั้งแต่ฮ่องกงกลับสู่เงื้อมมือของจีน
การ์ตูนสี่ช่อง

แบบ ยงโกมะ ทั่วไป
การ์ตูนสี่ช่อง (ญี่ปุ่น: 4コマ漫画, よんこままんが; โรมาจิ: Yonkoma manga; ทับศัพท์: ยงโกมะมังงะ) เป็นประเภทหนึ่งของการ์ตูนช่องของการ์ตูนญี่ปุ่นซึ่งมีการดำเนินเนื้อเรื่องต่อเนื่องกัน แต่ในแต่ละตอนจะเป็นตอนสั้นๆ ซึ่งมักอยู่ในนิตยสารการ์ตูน หรือหนังสือการ์ตูนรายสัปดาห์มากมาย
แนวโน้มของการ์ตูนประเภทนี้

ตามปกติของการ์ตูนสี่ช่องแล้ว มักจะจัดทำโดยเรียงช่องเป็นแนวตั้ง ซึ่งความจริงของเนื้อเรื่องในตอนนั้น มักจะอยู่ที่ช่องที่ 4 หรือ ช่องสุดท้าย (เช่นมุขจริงๆ ของการ์ตูนตลก 4 ช่อง มักจะหัวเราะกันที่ช่องสุดท้าย เพราะความจริงปรากฏในช่องสุดท้ายนั้นเอง) ถ้าความยาวของการ์ตูนสี่ช่องไม่พอ มักจะมีช่องซ้ำ 1 หรือ 2 ช่อง อาจจะมีช่องซ้ำ 3 ถึง 5 ช่อง (หากเกินเหตุการณ์สุดวิสัยที่ช่วยไม่ได้จริงๆ) ก็จะกลายเป็น 8 ช่อง ซึ่งมีเนื้อเรื่องต่อกัน
การ์ตูนที่อยู่ในประเภทนี้

โรงเรียนป่วนนักเรียนเป๋อ (อาสึมังกะไดโอ)
ลัคกี้ สตาร์
Hidamari Sketch
K-ON!
ดูเพิ่ม

การ์ตูนช่อง
การ์ตูนสามช่อง การ์ตูนลักษณะเดียวกับการ์ตูน 4 ช่อง แต่มีเพียง 3 ช่อง เช่นในหนังสือ ขายหัวเราะ หรือการ์ตูนตามหนังสือพิมพ์
การ์ตูนญี่ปุ่น

การ์ตูนญี่ปุ่น เป็นคำที่ใช้เรียก หนังสือการ์ตูน หรือภาพยนตร์การ์ตูนที่มาจากประเทศญี่ปุ่น ลักษณะของการ์ตูนญี่ปุ่น ตัวละครในเนื้อเรื่องจะมีลักษณะเฉพาะตัว และเนื้อเรื่องที่แตกต่างกัน โดยส่วนมากแล้ว ภาพของคนและสัตว์ที่ปรากฏในการ์ตูนญี่ปุ่นมักจะมีสัดส่วนผิดเพี้ยนไปจากความจริง เช่นมีทรวดทรงที่เล็ก-ใหญ่กว่าปกติ ดวงตาที่โตกว่าปกติสารพันสี และ ทรงผมแปลก ๆ สารพันสี แตกต่างจากการ์ตูนฝั่งตะวันตกที่มักจะเขียนภาพคนและสัตว์ออกมาในลักษณะเหมือนจริง ในภาษาญี่ปุ่นและหลายประเทศที่รับเอาวัฒนธรรมการ์ตูนญี่ปุ่นเข้าไปจะเรียกหนังสือการ์ตูนญี่ปุ่นเป็นศัพท์เฉพาะว่า มังงะ (ญี่ปุ่น: 漫画; โรมาจิ: manga) และเรียกภาพยนตร์การ์ตูนจากญี่ปุ่นว่า อนิเมะ (ญี่ปุ่น: アニメ; โรมาจิ: anime) (ตัดทอนมาจากคำว่า Animation ในภาษาอังกฤษ)
การ์ตูนญี่ปุ่นในประเทศอื่น ๆ > ประเทศไทย

การ์ตูนญี่ปุ่นยุคแรก ได้เข้ามาประเทศไทยประมาณช่วงปี พ.ศ. 2508-2525 การ์ตูนเรื่องแรกที่นำเข้ามาฉายครั้งแรก คือ เรื่องเจ้าหนูลมกรด ในปี 2508[ต้องการอ้างอิง] ทางช่อง 4 บางขุนพรหม เรื่องที่ได้รับความนิยมในช่วงต้นได้แก่ หน้ากากเสือ เจ้าหนูอะตอม (ในสมัยนั้นใช้ชื่อว่า เจ้าหนูปรมาณู) ส่วนหนังสือการ์ตูนญี่ปุ่นเริ่มเข้ามาตั้งแต่ ปี 2514 และสนพ.ต่าง ๆ เริ่มให้สนใจพิมพ์การ์ตูนญี่ปุ่นจำหน่ายมากขึ้นเรื่อย ๆ ในช่วงปี 2520 - 2525 ซึ่งถือว่าเป็นช่วงยุคทองของนักอ่านการ์ตูน มีเรื่องที่โด่งดังที่สุด คือ โดราเอมอน เและต่อจากนั้นการ์ตูนญี่ปุ่นมากมายก็เดินแถวเข้าประเทศไทยอย่างเป็นล่ำเป็นสัน
การ์ตูนที่เป็นที่รู้จักในยุคนั้น ได้แก่ รินที่รัก แคนดี้ คอบร้า คำสาปฟาโรห์ กุหลาบแวร์ซายส์ โดราเอมอน นินจาฮาโตริ ผีน้อยคิวทาโร่ ดร.สลัมป์กับหนูน้อยอาราเล่ คินิคุแมน เซนต์เซย์ย่า กันดั้ม มาครอส ดราก้อนบอล ทั้งในรูปแบบของหนังสือการ์ตูนและภาพยนตร์การ์ตูน โดยช่อง 9 นำมาฉายเป็นประจำในช่วงตอนเช้าวันเสาร์และวันอาทิตย์ รวมถึงวันหยุดราชการที่สำคัญ และต่อมาช่องต่าง ๆ ได้นำการ์ตูนญี่ปุ่นมาฉาย เช่น ช่อง 3 เรื่องที่นำมาฉายได้แก่ ชินจัง ฮิคารุเซียนโกะ Yu-Gi-Ohเกมกลคนอัจฉริยะ พลิกตำนานมาพบรัก เป็นต้น ช่อง 5 เรื่องที่นำมาฉายได้แก่ ซามูไรทรูปเปอร์ เออิชิสมองกล เมก้าแมน นารูโตะ เป็นต้น ช่อง 7 เรื่องที่นำมาฉายได้แก่ สามเหมียวยอดนินจา ซามูไรพเนจร เปลวฟ้าผ่าปฐพี ไมท์ไกน์ แฮมทาโร่ เป็นต้น ช่อง TITV เรื่องที่นำมาฉายได้แก่ วันพีซ เคโรโระ ขบวนการอ๊บอ๊บป่วนโลก แอร์เกียร์ ขาคู่ทะลุฟ้า ปริ๊นซ์ ออฟ เทนนิส เป็นต้น
ดูเพิ่ม

รายชื่อการ์ตูนญี่ปุ่น
การ์ตูนช่อง
อนิเมะ
แหล่งข้อมูลอื่น

ปกหนังสือ "เงาแดง" หนังสือการ์ตูนญี่ปุ่นในประเทศไทยยุคแรก จากสำนักพิมพ์การ์ตูนเด็ก
การสะสมแสตมป์

ร้านขายแสตมป์ในงานแสดงตราไปรษณียากรแห่งชาติ
การสะสมแสตมป์ คือ การเก็บสะสมและรวบรวมแสตมป์ ตลอดจนสิ่งสะสมอื่น ๆ เช่น ซองจดหมาย ถือเป็นงานอดิเรกที่นิยมมาก
ประเภท

ยังไม่ได้ใช้ (unused) เป็นแสตมป์ที่ยังไม่ผ่านการใช้งาน สภาพสมบูรณ์ ไม่มีรอยประทับตราไปรษณีย์ กาวด้านหลังยังคงใช้งานได้
ใช้แล้ว (used) เป็นแสตมปที่ผ่านการใช้งานแล้ว มีรอยประทับตราไปรษณีย์ ไม่มีกาวติดด้านหลังเนื่องจากผ่านการชำระด้วยน้ำ หรืออาจมีอยู่บ้างก็ใช้งานได้ไม่ดี
การสะสมแสตมป์ที่ไม่ได้ใช้ต้องเสียเงินซื้อแสตมป์มาไม่ว่าจากที่ทำการไปรษณีย์หรือร้ายขายแสตมป์ แต่ถ้าสะสมแสตมป์แบบใช้แล้ว ไม่จำเป็นต้องลงทุน สามารถนำซองจดหมายไปแช่น้ำและลอกเอาแสตมป์ที่ติดอยู่ออกมาได้
การสะสมแสตมป์แบบต่าง ๆ

สะสมแสตมป์ของประเทศใดประเทศหนึ่ง ซึ่งอาจรวมถึงของสะสมอื่นที่ไปรษณีย์นำออกจำหน่าย เช่น ชีทที่ระลึก ซองวันแรกจำหน่าย ซองที่ระลึก บัตรตราไปรษณียากรที่ระลึก และบัตรภาพตราไปรษณียากรด้วย
สะสมสิ่งที่เกี่ยวข้องกับการไปรษณีย์ เช่น ไปรษณียบัตร จดหมายอากาศ ซองจดหมายมาตรฐาน ป้ายลงทะเบียน และสมุดตราไปรษณียากรเล่มเล็ก
สะสมตราประทับ บนแสตมป์ ซองจดหมาย และไปรษณียบัตร
สะสมแสตมป์ในหัวข้อใดหัวข้อหนึ่ง เช่น แสตมป์รูปสัตว์ รูปกีฬา เป็นต้น
สภาพของแสตมป์ที่สมบูรณ์และวิธีการเก็บรักษา

แสตมป์ที่สะสม ถ้ามีสภาพดีจะถือเป็นสิ่งของที่มีมูลค่า สามารถนำไปขายต่อได้ราคาดี ซึ่งสภาพแสตมป์ที่ดี มีดังนี้
ฟันแสตมป์ต้องอยู่ครบ ไม่ขาดหายไปเนื่องจากความผิดพลาดระหว่างการฉีกแสตมป์ออกจากกัน
ไม่มีรอยเหลือง ขึ้นรา สนิม (เชื้อราสีแดง) หรือมีสีซีดลง ทั้งนี้ขึ้นอยู่กับวิธีการเก็บรักษาเป็นส่วนสำคัญ
ไม่มีรอยพับหรือรอยถลอก ไม่ว่าด้านหน้าหรือด้านหลังแสตมป์
สำหรับแสตมป์ที่ยังไม่ใช้ จะต้องมีกาวด้านหลังครบ กรณีที่เป็นแสตมป์เก่าก็อนุโลมให้มีอาจมีรอยฮินจ์ได้
สำหรับแสตมป์ที่ใช้แล้ว ตราประทับต้องไม่เลอะเกินไป
แสตมป์ยังไม่ได้ใช้โดยเฉพาะแสตมป์เก่า ๆ ถ้ามีสภาพดีเหมือนกับที่เพิ่งซื้อจากไปรษณีย์ นิยมเรียกว่าสภาพนอก หรือ mint เนื่องจากทางประเทศทางตะวันตกมีความชื้นต่ำ แสตมป์ไม่ค่อยเหลืองหรือขึ้นรา
แสตมป์ที่ไม่ได้คุณภาพตามที่ระบุไว้ มักมีมูลค่าต่ำลงมาก ดังนั้นเวลาเลือกซื้อหรือคัดเลือกแสตมป์มาสะสมจะต้องสังเกตให้ดี อีกทั้งวิธีการเก็บรักษาแสตมป์ก็มีส่วนสำคัญมาก เพื่อให้แสตมป์เลื่อมสภาพตามกาลเวลาช้าที่สุด
การเก็บรักษาแสตมป์

โดยมีคำแนะนำในการเก็บดังนี้
เก็บในที่ไม่ชื้น ไม่มีอุณหภูมิสูง ไม่โดนแสงแดด ไม่มีมอดหรือปลวก สำหรับสภาพอากาศในประเทศไทยควรเก็บในห้องปรับอากาศถึงแม้ว่าไม่เปิดเครื่องตลอดวัน ถือว่าเป็นสิ่งสำคัญ
อัลบั้มแสตมป์ที่ใช้ก็ควรเป็นแบบมีเมาท์ในตัว หรือมีการห่อเมาท์เพื่อป้องกัน
วางอัลบั้มแสตมป์ในแนวตั้ง ป้องกันกาวแสตมป์ไปติดกับอัลบั้ม และไม่ให้รอยดุนนูนของแสตมป์รุ่นใหม่ ๆ เลือนหายไป
จับแสตมป์ด้วยปากคีบเท่านั้น
อุปกรณ์การสะสมแสตมป์

อัลบั้มแสตมป์ สำหรับบรรจุและรักษาสภาพของแสตมป์ มีอยู่หลายชนิดให้เลือกใช้
ปากคีบ (stamp tongs) ใช้สำหรับหยิบจับแสตมป์ ถือเป็นอุปกรณ์ที่จำเป็น เนื่องจากการจับแสตมป์ด้วยมือ เหงื่อจากนิ้วมือจะทำให้แสตมป์เหลืองและเสื่อมค่าลงหลังจากเก็บแสตมป์ไปหลายปี ปากคีบที่ใช้จะต้องเป็นแบบที่ผลิตสำหรับการสะสมแสตมป์โดยเฉพาะ กล่าวคือ ปลายต้องบางเพื่อสามารถจับแสตมป์ออกจากอัลบั้มได้สะดวก แต่ปลายต้องไม่คมจนทำให้แสตมป์เป็นรอยจากการหยิบจับ
แค็ตตาล็อกแสตมป์ (stamp catalogue) เป็นหนังสือรวบรวมรายละเอียดต่าง ๆ ของแสตมป์ทุกชุดเท่าที่พิมพ์ขึ้นรวมไปถึงราคาซื้อขายด้วย มีการพิมพ์เล่มใหม่ทุก ๆ 2-3 ปี
เมาท์ (mount) และที่ตัดเมาท์ (mount cutter)
แว่นขยาย (magnifying glass) สำหรับส่องดูรายละเอียดต่าง ๆ บนดวงแสตมป์
มาตรวัดฟันแสตมป์ (perforation gauge) สำหรับวัดขนาดของฟันแสตมป์
หลอดรังสีอัลตราไวโอเล็ต (ultraviolet lamp) สำหรับดูหมึกเรืองแสงที่พิมพ์บนแสตมป์
ปากคีบ
กาโต้ ชูวัฒนะ

| กาโต้ ชูวัฒนะ |
| --- | --- |
เกิด: ทาเกฮิโระ คาโต (Takehiro Katō) 11 พฤษภาคม พ.ศ. 2512
กาโต้ ชูวัฒนะ (Kato Chuwatana) หรือ ทาเกฮิโระ คาโต (Takehiro Katō) เป็นนักมวยสากลชาวญี่ปุ่น เกิดเมื่อ 11 พฤษภาคม พ.ศ. 2512 สถิติการชก 2 ครั้ง ชนะ 2 (น็อค 2)
เกียรติประวัติ

แชมป์ประเทศไทยรุ่นเวลเตอร์เวท
ชิง 11 ตุลาคม 2550 ชนะน็อค ยอดศักดิ์สิทธิ์ ป.เมืองสุรินทร์ ยก 9
การยุบทันที

ในการระเบิด (บน) แรงจะแผ่ออกจากแหล่งกำเนิด ส่วนการยุบทันที (ด้านล่าง) วัตถุจะยุบตัวลงเอง (โดยทั่วไปจะถูกแรงภายนอกบดขยี้)
การยุบทันที เป็นกระบวนการที่วัตถุถูกทำลายโดยการยุบตัว (หรือถูกบีบอัด) ลงในตัวมันเอง ตรงกันข้ามกับ การระเบิด (ซึ่งขยายปริมาตร) การยุบทันทีจะลดปริมาณที่ครอบครองและรวมสสารและพลังงาน เข้าไว้ด้วยกัน การยุบทันทีที่แท้จริงมักจะเกี่ยวข้องกับความแตกต่างระหว่างแรงดันภายใน (ต่ำกว่า) และภายนอก (สูงกว่า) หรือแรงภายในและภายนอก ซึ่งมีขนาดใหญ่มากจนโครงสร้างพังทลายลงมาในตัวมันเอง หรือเข้าไปในช่องว่างที่ครอบครองถ้าไม่ใช่วัตถุที่เป็นของแข็งทั้งหมด[ต้องการอ้างอิง] ตัวอย่างของยุบทันที ได้แก่ เรือดำน้ำที่ถูกบีบอัดจากภายนอกโดยแรงดันอุทกสถิตของน้ำโดยรอบ และการยุบตัวของ ดาวฤกษ์ที่มีมวลมากภายใต้ความดันจากแรงโน้มถ่วงของมันเอง
การยุบทันที สามารถ ทำให้วัสดุกระจายออกไปด้านนอกได้ (เช่น เนื่องจากแรงของการดีดตัวของวัสดุที่ตกลงมาด้านใน หรือวัสดุรอบข้างถูกขับออกมาเมื่อชิ้นส่วนด้านในพังทลาย) แต่นี่ไม่ใช่องค์ประกอบสำคัญของการยุบทันที และการยุบทันทีทุกประเภทจะไม่ทำเช่นนั้น หากวัตถุเคยเป็นของแข็งมาก่อน การการยุบทันทีมักจะต้องใช้รูปแบบที่มีความหนาแน่น มากขึ้น ซึ่งมีผลทำให้มีความเข้มข้นมากขึ้น บีบอัด หนาแน่นขึ้น หรือเปลี่ยนเป็นวัสดุใหม่ที่หนาแน่นกว่าเดิม
ตัวอย่าง > อาวุธนิวเคลียร์

ในการออกแบบอาวุธนิวเคลียร์ประเภทยุบทันที ทรงกลมของพลูโตเนียม ยูเรเนียม หรือวัสดุฟิสไซล์อื่น ๆ ถูกยุบตัวด้วยการจัดเรียงตัวของประจุระเบิดทรงกลม สิ่งนี้ทำให้ปริมาตรของสสารลดลง และเพิ่มความหนาแน่นขึ้น 2-3 เท่า ทำให้มันถึงมวลวิกฤต และก่อให้เกิดการระเบิดนิวเคลียร์
ในอาวุธเทอร์โมนิวเคลียร์บางรูปแบบ พลังงานจากการระเบิดนี้จะใช้เพื่อระเบิดแคปซูลเชื้อเพลิงฟิวชันก่อนที่จะจุดไฟ ทำให้เกิดปฏิกิริยาฟิวชัน (ดู การออกแบบเทลเลอร์–อูลาม) โดยทั่วไป การใช้รังสีเพื่อทำให้บางสิ่งยุบตัว เช่น ในระเบิดไฮโดรเจนหรือการหลอมในภาชนะปิดที่เฉื่อยแบบขับเคลื่อนด้วยเลเซอร์ ซึ่งเป็นที่รู้จักกันในชื่อกระบวนการว่า การยุบตัวเชิงรังสี
ตัวอย่าง > พลศาสตร์ของไหล

โพรงอากาศ (การเกิดฟอง/ยุบตัวในของเหลว) เกี่ยวข้องกับกระบวนการยุบตัว เมื่อฟองอากาศก่อตัวขึ้นในของเหลว (เช่น โดย ใบพัดน้ำความเร็วสูง) โดยทั่วไปแล้วฟองอากาศนี้จะยุบตัวอย่างรวดเร็วโดยของเหลวที่อยู่รอบ ๆ
ตัวอย่าง > ฟิสิกส์ดาราศาสตร์

การยุบทันทีเป็นส่วนสำคัญของการยุบตัวจากความโน้มถ่วงของดาวฤกษ์ขนาดใหญ่ ซึ่งอาจนำไปสู่การเกิดมหานวดารา แล้วตามมาด้วยดาวนิวตรอน และหลุมดำ
ในกรณีที่พบบ่อยที่สุด ส่วนในสุดของดาวฤกษ์ขนาดใหญ่ (เรียกว่าแกน) จะหยุดการเผาไหม้และหากไม่มีแหล่งความร้อนนี้ แรงที่ยึดให้อิเล็กตรอนและโปรตอนแยกจากกันจะไม่แรงพอที่จะทำเช่นนั้นได้อีกต่อไป แกนกลางยุบตัวเองอย่างรวดเร็ว และกลายเป็นดาวนิวตรอนหรือหลุมดำ ชั้นนอกของดาวฤกษ์เดิมจะตกลงมาด้านในและอาจดีดตัวออกจากดาวนิวตรอนที่สร้างขึ้นใหม่ (หากมีการสร้างขึ้น) ทำให้เกิดมหานวดารา
ตัวอย่าง > ควบคุมการรื้อถอนโครงสร้าง

อาคารขนาดใหญ่ที่มีโครงสร้างหลากหลายประเภท เช่น อิฐก่อ โครงเหล็ก หรือคอนกรีตเสริมเหล็ก ชอาจถูกลดเหลือเป็นกองเศษหินหรืออิฐที่กำจัดออกได้ง่าย โดยการเลือกทำลายองค์ประกอบที่รองรับโดยการระเบิดแบบต่อเนื่องและแบบจำกัด เป้าหมายคือการจำกัดวัสดุให้อยู่ในพื้นที่เฉพาะ โดยปกติเพื่อหลีกเลี่ยงอันตรายต่อโครงสร้างที่อยู่ใกล้เคียง เทคนิคนี้เกี่ยวข้องกับการยิงค่ารื้อถอนที่วางไว้อย่างแม่นยำในช่วงเวลาที่กำหนดซึ่งใช้แรงโน้มถ่วงเพื่อทำให้ศูนย์กลางของอาคารตกลงในแนวดิ่งในขณะเดียวกันก็ดึงด้านข้างเข้ามาด้านใน ซึ่งเป็นกระบวนการที่มักอธิบายอย่างผิดพลาดว่าเป็น การยุบตัว
ตัวอย่าง > หลอดรังสีแคโทดและการระเบิดของแสงฟลูออเรสเซนต์

มีสุญญากาศสูงอยู่ภายในหลอดรังสีแคโทดทั้งหมด หากเปลือกแก้วด้านนอกเสียหาย อาจเกิดการระเบิดที่เป็นอันตรายได้ เนื่องจากพลังของการระเบิด ชิ้นส่วนแก้วอาจพุ่งออกไปด้วยความเร็วที่เป็นอันตราย แม้ว่าหลอดรังสีแคโทดสมัยใหม่ที่ใช้ในโทรทัศน์และจอคอมพิวเตอร์จะมีแผ่นปิดหน้าเคลือบด้วยกาวอิพ็อกซีหรือมาตรการอื่น ๆ เพื่อป้องกันการแตกของซอง แต่หลอดรังสีแคโทดที่นำออกจากอุปกรณ์ต้องได้รับการจัดการอย่างระมัดระวังเพื่อป้องกันความเสียหาย
ดูเพิ่ม

มหานวดาราประเภท 2
แหล่งข้อมูลอื่น

การบรรจบกันของคลื่นกระแทก
การระเบิดของ CRT ถ่ายภาพด้วยแฟลชช่องว่างอากาศความเร็วสูง
หลอดสุญญากาศระเบิด ถ่ายภาพด้วยแฟลชช่องว่างอากาศความเร็วสูง
การสังหารหมู่ที่ปะซีจี้

| การสังหารหมู่ที่ปะซีจี้ |
| --- | --- |
เป็นส่วนหนึ่งของ สงครามกลางเมืองพม่า
การสังหารหมู่ที่ปะซีจี้การสังหารหมู่ที่ปะซีจี้ (ประเทศพม่า)
สถานที่: ปะซีจี้ อำเภอกั่นบะลู จังหวัดกั่นบะลู ภาคซะไกง์
วันที่: 11 เมษายน 2566
ตาย: ประมาณ 165 คน
เจ็บ: 30 คน
เมื่อวันที่ 11 เมษายน พ.ศ. 2566 กองทัพอากาศพม่าได้สังหารหมู่พลเรือนในหมู่บ้านปะซีจี้ จังหวัดกั่นบะลู ภาคซะไกง์ ซึ่งตั้งอยู่ห่างจากเมืองมัณฑะเลย์ (เมืองใหญ่อันดับที่ 2 ของประเทศ) ไปทางทิศตะวันตกราว 148 กิโลเมตร โดยกองทัพอากาศได้ปฏิบัติการโจมตีทางอากาศหลายระลอกในขณะที่ผู้คนจำนวนมากมาชุมนุมกันในพิธีเปิดที่ทำการกองกำลังป้องกันประชาชนในหมู่บ้านดังกล่าว ส่งผลให้มีผู้เสียชีวิตอย่างน้อย 165 คน นับเป็นการโจมตีครั้งร้ายแรงที่สุดของรัฐบาลทหารหลังจากที่กองทัพเข้ายึดอำนาจการปกครองเมื่อ พ.ศ. 2564
ภูมิหลัง

ในวันที่ 1 กุมภาพันธ์ พ.ศ. 2564 กองทัพพม่าได้ก่อรัฐประหารและขับไล่รัฐบาลที่นำโดยสันนิบาตแห่งชาติเพื่อประชาธิปไตยซึ่งมาจากการเลือกตั้งตามระบอบประชาธิปไตย จากนั้นไม่นาน กองทัพได้จัดตั้งสภาบริหารแห่งรัฐและประกาศสถานการณ์ฉุกเฉินทั่วประเทศ ในขณะเดียวกัน พลเรือนทั่วประเทศได้จัดการประท้วงขนานใหญ่เพื่อต่อต้านการก่อรัฐประหารของกองทัพ
เมื่อถึงเดือนพฤษภาคม พ.ศ. 2564 การต่อต้านที่นำโดยพลเรือนได้ทวีความรุนแรงขึ้นเป็นสงครามกลางเมืองเพื่อต่อต้านสภาบริหารแห่งรัฐซึ่งไม่ต้องการประนีประนอม หมู่บ้านปะซีจี้ในใจกลางพื้นที่วัฒนธรรมพุทธดั้งเดิมของกลุ่มชาติพันธุ์พม่าได้กลายเป็นหนึ่งในฐานที่มั่นของการต่อต้านรัฐบาลทหารอย่างรวดเร็ว ปะซีจี้เป็นหมู่บ้านเกษตรกรรมขนาดเล็กที่มีครัวเรือนประมาณ 233 ครัวเรือน ตั้งอยู่ในภาคซะไกง์ซึ่งมีอาณาเขตติดต่อกับมัณฑะเลย์ เมืองใหญ่อันดับที่สองของประเทศ
ในช่วงต้นเดือนเมษายน พ.ศ. 2566 กองทัพพม่าได้เริ่มปฏิบัติการทางทหารในภาคซะไกง์เพื่อข่มขู่คุกคามและปราบปรามการต่อต้านในท้องถิ่นด้วยการเผาและจู่โจมหมู่บ้าน สังหารชาวบ้าน และขับไล่ผู้คนหลายพันคนออกจากบ้านเรือนของตน เมื่อถึงวันที่ 23 กุมภาพันธ์ มีอำเภอ 50 อำเภอทั่วประเทศอยู่ภายใต้กฎอัยการศึก โดย 14 อำเภอในจำนวนนี้ตั้งอยู่ในภาคซะไกง์
เหตุการณ์

ในช่วงเช้าของวันที่ 11 เมษายน พ.ศ. 2566 ชาวบ้านกว่า 800 คนมารวมตัวกันในหมู่บ้านปะซีจี้เพื่อฉลองพิธีเปิดที่ทำการกองกำลังป้องกันประชาชน (กลุ่มติดอาวุธที่ต่อต้านรัฐบาลทหาร) ซึ่งมีอาหารและน้ำชาเลี้ยง พิธีดังกล่าวจัดขึ้นในช่วงก่อนเทศกาลปีใหม่พม่า ระหว่างที่ชาวบ้านกำลังฉลองอยู่นั้น เครื่องบินขับไล่ลำหนึ่งได้บินมาทิ้งระเบิดใส่พื้นที่จัดงาน ทำให้อาวุธยุทโธปกรณ์ที่เก็บไว้ใกล้เคียงระเบิดตามไปด้วย จากนั้นไม่นาน เฮลิคอปเตอร์ลำหนึ่งก็บินกราดยิงเป้าหมายด้านล่างอย่างไม่เลือกหน้า การจู่โจมทางอากาศส่งผลให้มีพลเรือนเสียชีวิตกว่า 165 คน และบาดเจ็บอีก 30 คน เหยื่อจำนวนมากเป็นผู้หญิงและเด็ก
ต่อมาเมื่อเวลา 17:23 น. (เวลามาตรฐานพม่า) เฮลิคอปเตอร์มี-35 ลำหนึ่งซึ่งบินออกจากฐานทัพอากาศตะด้าอู้ได้เปิดฉากโจมตีปะซีจี้อีกเป็นระลอกที่สอง
ในช่วงดึกของวันที่ 11 เมษายน พลตรี ซอมี่นทู่น โฆษกรัฐบาลทหาร ได้ยืนยันว่าเกิดการโจมตีขึ้นจริง แต่ไม่ได้เปิดเผยว่ามีผู้เสียชีวิตกี่คน
กองทัพอากาศพม่าได้สังหารเด็ก 34 คน ร่างผู้เสียชีวิตหลายร่างฉีกขาดและไหม้เกรียมจนไม่สามารถระบุเอกลักษณ์บุคคลได้ โฆษกกองพันที่ 4 ของกองกำลังป้องกันประชาชนจังหวัดกั่นบะลู่กล่าวว่า ทุกครอบครัวในปะซีจี้ได้สูญเสียสมาชิกไป 2–4 คนในเหตุสังหารหมู่ครั้งนี้
ปฏิกิริยา > ต่างประเทศ

เมื่อวันที่ 11 เมษายน อังตอนียู กูแตรึช เลขาธิการสหประชาชาติ ออกแถลงการณ์ประณามเหตุโจมตีอย่างรุนแรงและเรียกร้องให้นำตัวผู้สั่งการมารับผิดชอบ ทอม แอนดรูส์ ผู้รายงานพิเศษแห่งสหประชาชาติว่าด้วยสถานการณ์สิทธิมนุษยชนในพม่า กล่าวว่า "การโจมตีของทหารพม่าต่อผู้บริสุทธิ์ซึ่งรวมถึงการโจมตีทางอากาศในภาคซะไกง์ในวันนี้ เกิดจากความเฉยเมยของโลกและจากผู้ที่จัดหาอาวุธให้พวกเขา"
เมื่อวันที่ 13 เมษายน สมาคมประชาชาติแห่งเอเชียตะวันออกเฉียงใต้ออกแถลงการณ์ประณามเหตุโจมตีโดยระบุว่า "ความรุนแรงทุกรูปแบบต้องยุติทันที โดยเฉพาะการใช้กำลังกับพลเรือน" พร้อมทั้งย้ำฉันทามติ 5 ประการที่ตกลงกันไว้ในเดือนเมษายน พ.ศ. 2564
กระทรวงการต่างประเทศสหรัฐแสดงความกังวลอย่างยิ่งต่อการโจมตีทางอากาศและเรียกร้องให้รัฐบาลทหารพม่ายุติความรุนแรงสะเทือนขวัญเช่นนี้ ฮิโรกาซุ มัตสึโนะ เลขาธิการใหญ่คณะรัฐมนตรีญี่ปุ่น ประณามเหตุโจมตีอย่างรุนแรงและเรียกร้องให้มีการยุติความรุนแรงและการฟื้นฟูประชาธิปไตย กระทรวงการต่างประเทศไต้หวันประณามการใช้กำลังของทหารพม่า โดยเสริมว่าจะทำให้สถานการณ์ภายในประเทศแย่ลงและเรียกร้องให้รัฐบาลทหารพม่าฟื้นฟูประชาธิปไตย ทั้งจีนและรัสเซียปฏิเสธที่จะยอมรับร่างข้อมติประณามการโจมตีทางอากาศครั้งนี้
ปฏิกิริยา > ในประเทศ

รัฐบาลเอกภาพแห่งชาติพม่า (รัฐบาลคู่ขนานที่ต่อต้านรัฐบาลทหาร) สั่งให้ลดธงกองกำลังป้องกันประชาชนลงครึ่งเสาเพื่อระลึกถึงเหยื่อการโจมตีทางอากาศของกองทัพพม่า
คณะกรรมการผู้แทนสมัชชาแห่งสหภาพออกแถลงการณ์เตือนว่า หากประชาคมระหว่างประเทศไม่ดำเนินการขั้นเด็ดขาดกับกองทัพผู้ก่อการร้าย พลเมืองพม่าจะต้องเสียชีวิตอีกนับไม่ถ้วน
กระทรวงกลาโหมของรัฐบาลเอกภาพแห่งชาติอ้างว่าการโจมตีทางอากาศในปะซีจี้เป็นอาชญากรรมสงคราม และให้คำมั่นว่าจะขับไล่ระบอบทหารออกจากพม่าให้เร็วที่สุดเท่าที่จะเป็นไปได้
ซีนมาออง รัฐมนตรีว่าการกระทรวงการต่างประเทศของรัฐบาลเอกภาพแห่งชาติ ประกาศว่าเธอจะพยายามทวงความยุติธรรมให้แก่หมู่บ้านปะซีจี้
สภาที่ปรึกษาแห่งรัฐกะเหรี่ยงแดง (กะยา) ประกาศในแถลงการณ์ฉบับหนึ่งว่าสภาทหารก่อการร้ายมีส่วนร่วมในการสังหารหมู่ทางอากาศที่มุ่งเป้าไปที่พลเรือน และเน้นย้ำถึงความจำเป็นของความพยายามร่วมกันเพื่อต่อสู้กับระบอบเผด็จการทหารอย่างเต็มกำลัง เพื่อยุติการปกครองของรัฐบาลทหารโดยเร็ว
การระบาดทั่วของโควิด-19 ในประเทศซีเรีย

การระบาดทั่วของโควิด-19 อย่างต่อเนื่องในประเทศซีเรีย
| การระบาดทั่วของโควิด-19 ในประเทศซีเรีย |
| --- | --- |
โรค: โรคติดเชื้อไวรัสโคโรนา 2019
สายพันธุ์ไวรัส: ไวรัสโคโรนาสายพันธุ์ใหม่ (SARS-CoV-2)
การระบาดครั้งแรก: อู่ฮั่น มณฑลหูเป่ย์ ประเทศจีน
ผู้ป่วยยืนยันสะสม: 32,138 คน (รัฐบาลรายงานเท่านั้น) 13,690 คน (รวมทั้งรัฐบาลชั่วคราวและฝ่ายบริหารโรยาวารายงานผู้ป่วย)
ผู้ป่วยปัจจุบัน: 6,568 คน (20 เปอร์เซ็นต์ของผู้ป่วย)
หาย: 23,383 คน (73 เปอร์เซ็นต์ของผู้ป่วย)
เสียชีวิต: 2,187 คน (7 เปอร์เซ็นต์ของผู้ป่วย)
อัตราการเสียชีวิต: 6.80 เปอร์เซ็นต์
ดินแดน: ทั้งหมด 14 เขตปกครอง (รวมรายงานของรัฐบาลและรายงานที่ไม่ใช่ของรัฐบาลทั้งหมด)
เว็บไซต์ของรัฐบาล
 สถิติโควิด-19 ของกระทรวงสาธารณสุข
การระบาดทั่วของโควิด-19 ในประเทศซีเรีย เป็นส่วนหนึ่งของการแพร่ระบาดอย่างต่อเนื่องของโรคติดเชื้อไวรัสโคโรนา 2019 ซึ่งเกิดจากไวรัสโคโรนาสายพันธุ์ใหม่ (SARS-CoV-2) โรคนี้ได้รับการยืนยันว่ามาถึงประเทศซีเรียในวันที่ 22 มีนาคม ค.ศ. 2020 เมื่อผู้ป่วยรายแรกได้รับการยืนยันว่าเป็นบุคคลที่มาจากต่างประเทศ
ประเทศซีเรียถือว่าเสี่ยงต่อการแพร่ระบาดเป็นพิเศษ เนื่องจากสงครามกลางเมืองที่กำลังดำเนินอยู่และสถานการณ์ด้านมนุษยธรรมที่เลวร้าย
ภูมิหลัง

เมื่อวันที่ 12 มกราคม ค.ศ. 2020 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนที่เมืองอู่ฮั่น มณฑลหูเป่ย์ ประเทศจีน ซึ่งได้รายงานต่อองค์การอนามัยโลกเมื่อวันที่ 31 ธันวาคม ค.ศ. 2019
หลายคนในซีเรียไม่มั่นใจในความโปร่งใสของรัฐบาลในระหว่างการแพร่ระบาด โดยกล่าวหาว่าซ่อนจำนวนผู้ป่วยและผู้เสียชีวิตที่แท้จริง โดยเฉพาะในดามัสกัส, ริฟดิมัชก์ และอะเลปโป มีการคาดเดาว่าแพทย์ในโรงพยาบาลและสถานพยาบาลกำลังถูกคุกคามจากการถูกไล่ออก หรือแม้กระทั่งถูกกองกำลังของรัฐบาลจับกุมและควบคุมตัวหากพวกเขาพูดอะไรเกี่ยวกับความจริงของสิ่งที่เกิดขึ้นในโรงพยาบาล นอกจากนี้ ยังมีข่าวลือว่ารัฐซีเรียถึงขั้นเสนอให้จบชีวิตของผู้ต้องสงสัยว่าจะเป็นผู้ป่วยโควิด-19 ซึ่งนำไปสู่ผู้ที่มีอาการบางอย่างหรือแม้กระทั่งแน่ใจว่าติดเชื้อโดยไม่ได้บอกรัฐบาล หรือไม่แสวงหาการดูแลทางการแพทย์ของรัฐหรือแม้แต่เอกชน และกักกันตัวเองที่บ้านให้ได้มากที่สุดด้วยความหวาดกลัว นักวิเคราะห์ให้เหตุผลกับข้ออ้างเหล่านี้ซึ่งเน้นให้เห็นตัวอย่างของข้อมูลที่ผิดเกี่ยวกับตัวเลขของรัฐบาลคือจำนวนผู้ป่วยที่จดทะเบียนในประเทศเพื่อนบ้านของผู้คนที่เดินทางมาจากซีเรีย และบางครั้งจำนวนนั้นในหนึ่งวันก็มากกว่าจำนวนที่รัฐบาลซีเรียรายงานในช่วงเวลาหนึ่ง
รัฐบาลซีเรียพร้อมกับพันธมิตรอ้างว่าสงครามกลางเมืองที่กำลังดำเนินอยู่ บวกกับสถานการณ์ทางเศรษฐกิจในซีเรียและการคว่ำบาตรโดยรัฐบาลตะวันตก, จำกัดขีดความสามารถในการตรวจหาโควิด-19 ด้วยวิธีปฏิกิริยาลูกโซ่พอลิเมอเรสแบบย้อนกลับที่เพียงพอ รวมถึงขัดขวางไม่ให้อุปกรณ์สำคัญในการรักษาตลอดจนการจัดการการแพร่ระบาดจากขาเข้า
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การระบาดทั่วของโควิด-19 ในประเทศซีเรีย
การสังหารหมู่ที่พ่ากั่น

| การสังหารหมู่ที่พ่ากั่น ตุลาคม พ> ศ. 2565 |
| --- | --- |
ส่วนหนึ่งของ สงครามกลางเมืองพม่า (พ.ศ. 2564–ปัจจุบัน)
อะนางปาอะนางปา, รัฐกะชีน
ตำแหน่ง: บริเวณอะนางปา, อำเภอพ่ากั่น, รัฐกะชีน ประเทศพม่า 25°49′50″N 96°21′36″E﻿ / ﻿25.830581°N 96.36007°E﻿ / 25.830581; 96.36007
เป้าหมาย: องค์การเอกราชกะชีน,  กองทัพเอกราชกะชีน
วันที่: 23 ตุลาคม พ.ศ. 2565 ประมาณ 20:40 น. (UTC + 06:30 (MMT))
ผู้ลงมือ:  กองทัพอากาศพม่า
ผู้สูญเสีย: พลเรือนประมาณ 80 คน, เจ้าหน้าที่องค์การเอกราชกะชีนและทหารกะชีนไม่ทราบจำนวน
25°49′50.092″N 96°21′36.252″E﻿ / ﻿25.83058111°N 96.36007000°E﻿ / 25.83058111; 96.36007000
ในคืนวันที่ 23 ตุลาคม พ.ศ. 2565 กองทัพอากาศพม่าได้เปิดฉากโจมตีทางอากาศหลายครั้งในเมืองพ่ากั่น รัฐกะชีน ภาคเหนือของประเทศพม่า เป้าหมายอยู่ในเขตปกครองอะนางปา พื้นที่กองพลที่ 9 ขององค์การเอกราชกะชีน (KIO) โดยเป้าโจมตีเป็นคอนเสิร์ตกลางแจ้งที่ส่งผลให้มีพลเรือนเสียชีวิตอย่างน้อย 80 คน รวมทั้งเจ้าหน้าที่องค์การเอกราชกะชีน และนักดนตรีในงาน